Hotellets fem restauranter byr på kulinariske opplevelser for enhver smak, og det er daglig kvelds-underholdning utført av lokale kunstnere.
All Inclusive er gjeldende fra kl. 14.00 på ankomstdagen (offisielt check inn tidspunkt) og til kl. 12.00 på avreisedagen (offisielt check-ut tidspunkt).
Når du reiser med Blixen Tours vil en representant møte deg på flyplassen ved ankomst på Mauritius for å guide deg videre til den ventende transporten som går til hotellet. Merk deg at i våre priser er transporten fra flyplassen til hotellet tur/retur alltid inkludert med mindre noe annet er oppgitt.
Republikken Mauritius består av Mauritius, Rodrigues, Cargados-Garoyos øygruppen og Agalega øyene, som er ubebodd.
Befolkningen på Mauritius er fra forskjellige kulturer. Den største gruppe er av indisk opprinnelse, og hinduer utgjør over halvparten av øyas befolkning.
Turer med leiebil er en glimrende måte å oppleve Mauritius på. Bilen kan leies hjemmefra eller gjennom vår lokale samarbeidspartner på Mauritius. Vær oppmerksom på at det på Mauritius er venstrekjøring, og at mange veier er små og svingete. Kjør forsiktig, da lokalbefolkningen ofte kjører temmelig uforsiktig. Vær spesielt forsiktig når det regner, da det kan oppstå vannplaning, og etter mørkets frembrudd.
I motsetning til de fleste andre land i Afrika forventer taxi sjåfører koffertbærere etc. ikke å motta tips. På hotell og restauranter er det inkludert 12% serviceavgift. Til servitører og servitriser på restauranter gir man normalt 5-10% hvis du har vært fornøyd med servicen. Til rengjøringspersonalet ved hotellet må man gjerne etterlate noen Rupees.
Det offisielle språket er engelsk, men det betyr imidlertid ikke at alle behersker det like bra. Fransk er mer utbredt, mens kreolsk er språket som snakkes mest blant befolkningen, kreolsk er svært likt fransk.
Det er relativt billig å benytte seg av taxi. Avtal alltid prisen på forhånd. Et alternativ til billeie kan være å leie en taxi for en hel dag.